
Nu este zi de la Dumnezeu în care unii sau alţii dintre noi să nu pună pe seama rușilor, a dușmăniei pe care 
aceștia ne-o poartă, fel de fel de eșecuri vizibile sau previzibile. Și când nu o punem pe seama oamenilor lui 
Putin și a serviciilor sale secrete, ne îndreptăm, arătând cu degetul, către americani. Le pasăm propriile prostii 
unora sau altora, fără ca oamenii noștri politici aflaţi la butoane să fie capabili să-și asume propriile greșeli, 
intenţionate sau făcute din prostie. 


În acest an vom avea patru runde de alegeri, de fapt cinci, dacă luăm în calcul că va fi imposibil ca un 
candidat prezidenţial, cu excepţia unui providenţial apărut pe ultima sută de metri, să câștige cursa din primul 
tur. Nu există scenariu lansat pe piaţă, mă refer la scenariile negative, fără a rușii sau americanii să lipsească. 
Ca și când aceștia sunt responsabili pentru propriile noastre prostii. Partizanii comasărilor, care pierd pe zi ce 
trece teren, pentru că există mai multă discordie decât concordie la vârful coaliției, au susținut și susţin printre 
alte inepţii și aceea că, în acest an, România va fi literalmente supusă unui tir propagandistic și de 
dezinformări fără precedent, acestea avându-și sorgintea la Kremlin. Serviciile secrete rusești sunt atât de 
puternice, vezi Doamne, încât îi pot hipnotiza prin informaţii false pe cetăţenii României și, după caz, îi pot 
determina să stea acasă și să nu voteze sau să voteze cu cine vrea Vladimir Putin. lar pe parcurs, toate 
evenimentele importante sau dezvăluirile care scurtcircuitează viaţa politică sunt puse tot pe seama 
Kremlinului. După ce George Simion a fost prezentat în repetate rânduri drept un instrument al serviciilor 


secrete rusești, a venit rândul lui Șoșoacă. Până și Mircea Geoană, secretar general adjunct NATO, un 
apropiat declarat și asumat al Statelor Unite, de îndată ce a cochetat cu ideea candidaturii sale la 

mass-media este taxată ca facând jocul rederației huse. ŞI, mai nou, atunci când îluxul intormatic este 
perturbat sau chiar avariat, la mijloc nu poate fi evident decât mâna rușilor. 


Nu este suficientă demonizarea Moscovei, o operaţiune în definitiv lejeră, întrucât ea se bazează pe 
aprehensiunile românilor, supuși de vreo opt ori unor ocupații militare ale Moscovei, dar iată că atunci când 
asemenea scenarii nu mai prind la populaţie, sunt lansate altele pe piață, care vizează de astă dată 
demonizarea Statelor Unite. În sensul că serviciile secrete americane fac și desfac în această țară, peste 
capul liderilor autohtoni sau cu complicitatea acestora și, în orice caz, peste capul cetățenilor. Al căror vot este 
dirijat de Washington. Și acest scenariu prinde, în condiţiile în care, de teama rușilor, din nevoia de ne proteja, 
noi am admis ca practic România să se afle sub un fel de ocupaţie americană. Avem în această ţară astăzi 
mai multe baze americane decât au Statele Unite oriunde altundeva în lume. Și, în mod cert, ne dorim un 
parteneriat cât mai larg cu Statele Unite, atât în plan militar, cât și în plan economic. Cum și în definitiv facem 
parte dintr-o alianță politică, în care dirijor este Washingtonul. Desigur că, în aceste condiţii, factorul extern 
poate juca un rol decisiv și în materie politică, și în materie electorală, atunci când factorul intern este 
inconsistent sau când electoratul este dezorientat. Și avem parte și de una și de alta. 


Explicaţiile nu trebuie însă căutate pe sub plapumă. Ele nu sunt chiar atât de secrete. Zilele trecute, de pildă, 
ambasadoarea extraordinară și plenipotenţiară a Statelor Unite în România și-a permis, pe canale media bine 
finanţate de fundaţii americane, să le da indicaţii „preţioase” atât politicienilor, cât și cetățenilor, despre cum ar 
trebui să aleagă și mai ales despre pe cine ar trebui să nu aleagă. Arătând cu degetul, la acest al doilea 
capitol, partidul AUR. Prin urmare putem spune, având și probe în acest sens, că atunci când Washingtonul 
dorește să manipuleze politica de la București, o poate face pe față, și nu pe ascuns. Și cu succes. Dovada e 
că niciun oficial român nu i-a dat peste degete doamnei Kovalec. 


Eu cred că noi, românii, am ajuns în situaţia în care nu mai avem încredere în propria noastră capacitate de a 
discerne, de a lua decizii politice și de a acţiona pentru implementarea lor. Mult timp am așteptat ca lumina să 
ne vină de la răsărit. Acum așteptăm ca lumina să ne vină de la vest. Și tot căutând lumină în altă parte, 
stingem lumina în noi înșine. Și orbecăim în beznă. 


Nu sunt absurd. Am semnalat mereu existența unor mari interese în România ale unor forțe externe. Ele 
vizează practic toate domeniile, de la înarmare până la resurse, și este evident că politica joacă aici un rol 
importat. De câte ori am avut indicii, am acuzat labilitatea unor oameni politici de la București, lipsa lor de 
coloană vertebrală sau chiar de caracter, care îi determină să vândă sau să dea chiar pe nimic interesele 
naţionale, care în mod normal nu ar trebui să fie tranzacţionabile. Dar de aici și până a pune tot ce e rău pe 
seama factorului extern, fie că acest factor extern este Moscova, fie că e Washingtonul, fie că e Bruxellesul, 
este un pas extrem de mare. Nu numai frica de AUR naște monștri, cum ar putea fi de pildă monstruoasa 
coaliție a comasărilor, dar și frica de factorul extern poate naște la fel de bine monștri. 

